
Kirekesztődés egy diák szemén keresztül, avagy a másság és bántalmazás megítélése, lehetséges okok és jövőkép

Az iskolai bántalmazás nem egy olyan fogalom a mai világban, amit ne ismernénk. Mi több, az iskoláskorú gyerekek mindennapi életének velejárója, akár szemlélőként, agresszorként vagy a bántalmazást elszenvedő félként vesznek részt szereplői a konfliktus kiteljesedése során. Bár már koránt sem számít kezeletlen problémának, ugyanis számtalan rendelet igyekszik mérsékelni az ehhez hasonló helyzeteket, még napjainkban is sokszor komoly hiányosságokat fedezhetünk fel, amelyek gátolják a bántalmazás és kirekesztés okozta konfliktushelyzetek valós idejű megoldását.
Az előadás arra hívatott választ találni, hogy a családi háttér miként lehet az egyik legfontosabb oka az iskolán belüli bántalmazásnak, ezt miként nehezítheti a nem megfelelő iskolai környezet, hozzáállás, és ezek következményeként milyen hátrányokat jelenthet a részesévé válni. A lehetséges módszerek mellett az elszenvedők sajátos életszemléletébe, jövőképébe és megküzdési stratégiáiba is betekintést enged, ezáltal keresve a lehető legmegfelelőbb válaszokat, amelyeket az érintettek, szakemberek alátámasztása, tapasztalata, és meglátása igazol.
A szakdolgozati munka keretein belül megvalósított kutatásnak és adatelemzésnek köszönhetően olyan reprezentatívnak számító mintákhoz juthattunk, melyek pontos, mindenképpen átgondolandó eredményeket hoztak a jelenlegi magyar viszonyokról.



